শিয়রে দিল্লি ভোট, ২৭ জানুয়ারি থেকে নির্বাচনী প্রচারে মোদি

নয়াদিল্লি: শিয়রে দিল্লি (Delhi) বিধানসভা নির্বাচন (Election)। দিল্লিবাসীর মন জয়ে আপ থেকে গেরুয়া শিবির প্রতিশ্রুতির বন্যা বইয়ে দিয়েছে। ক্ষমতায় আসলে বার্ধক্য ভাতা থেকে মহিলা সুরক্ষা, স্বাস্থ্য পরিষেবা সব রকম সুবিধা মানুষের কাছে পৌঁছে দিতে তৎপর আপ সরকার (AAP Government)। অপরদিকে পিছিয়ে নেই বিজেপি (BJP)। ইশতেহারে মহিলা, স্বাস্থ্যসেবা, প্রবীণ নাগরিক এবং খাদ্যের লক্ষ্যে মূল উদ্যোগগুলির রূপরেখা দেওয়া হয়েছে৷

সামনেই ২৬শে জানুয়ারি (26 January)। তার পরেই ভোট প্রচারে নামছেন নরেন্দ্র মোদি (Narendra Modi)। বিজেপি সূত্রের খবর, সব ঠিক থাকলে, আগামী ২৭ জানুয়ারি দিল্লিতে প্রচার শুরু করবেন তিনি। ভোট ঘোষণার পরে সেটাই হবে রাজধানীতে তাঁর প্রথম প্রচারসভা।

আরও পড়ুন: ‘মন কি বাত’ থেকে নির্বাচন কমিশনের ভূমিকার প্রশংসা মোদির

ওই দিনই আপকে চ্যালেঞ্জ জানিয়ে প্রধানমন্ত্রী দিল্লিজুড়ে বেশ কয়েকটি জনসভা করবেন। এখনও পর্যন্ত ১৫টি সভা করার আছে, ৭০টি বিধানসভা কেন্দ্রের ভোটারের কাছে পৌঁছনোই লক্ষ্যেই কোনও কসুর রাখতে চাইছে না গেরুয়া শিবির।

আগামী ৫ ফেব্রুয়ারি দিল্লিতে নির্বাচন হওয়ার কথা। প্রচারের শেষ সপ্তাহে সর্বাত্মকভাবে মোদিকে ভোট প্রচারের নামাতে চাইছে গেরুয়া শিবির। মহারাষ্ট্র কিংবা ঝাড়খণ্ডের মতোই দিল্লিতেও প্রধানমন্ত্রীকে মুখ করে নির্বাচনে নামছে বিজেপি।

বিজেপির এক নেতার কথায়, ‘‘দলের প্রত্যেকটি নেতা-কর্মীরাই বোঝেন দিল্লি নির্বাচনের গুরুত্ব। তাই ভোটের প্রচার থেকেই সেদিকে জোর দিতে চাইছে তারা। এখানে বিজেপি ও আপ দুই ক্যাডারভিত্তিক দলের লড়াই।